b'\n_START_ARTICLE_\nHallmark Channel\n_START_PARAGRAPH_\nHallmark Channel este un canal american prin cablu \xc8\x99i o re\xc8\x9bea de televiziune prin satelit. Este de\xc8\x9binut de compania Crown Media Holdings care este de\xc8\x9binut\xc4\x83 \xc3\xaen mare parte de Hallmark Cards. Emisiunile transmise de  Hallmark  vizeaz\xc4\x83 \xc3\xaen primul r\xc3\xa2nd familia \xc8\x99i ofer\xc4\x83 un amestec de filme de televiziune \xc8\x99i miniseriale TV, seriale de televiziune originale \xc8\x99i cump\xc4\x83rate, precum \xc8\x99i programe despre stilul de via\xc8\x9b\xc4\x83._NEWLINE_\xc3\x8encep\xc3\xa2nd cu luna august 2013, canalul Hallmark este disponibil \xc3\xaen Statele Unite ale Americii pentru aproximativ 85.897.000 de gospod\xc4\x83rii prin sistemul de televiziune cu plat\xc4\x83 (reprezent\xc3\xa2nd 75,22% din totalul gospod\xc4\x83riilor cu televizor).\n_START_SECTION_\nIstorie\n_START_PARAGRAPH_\nHallmark Channel are leg\xc4\x83tur\xc4\x83 cu dou\xc4\x83 foste canale distincte prin cablu cu emisiuni religioase, American Christian Television System (ACTS) \xc8\x99i Vision Interfaith Satellite Network (VISN). Cele dou\xc4\x83 re\xc8\x9bele au \xc3\xaenceput s\xc4\x83 transmit\xc4\x83 alternativ pe aceea\xc8\x99i frecven\xc8\x9b\xc4\x83 prin satelitul Galaxy III, \xc3\xaen 1992. Conform acordului original, re\xc8\x9beaua a fost etichetat\xc4\x83 drept VISN/ACTS. Fiec\xc4\x83rei re\xc8\x9bele i s-a alocat un timp pentru blocurile sale de programare \xc8\x99i avea sigl\xc4\x83 separat\xc4\x83. \xc3\x8en 1993, re\xc8\x9beaua a fost denumit\xc4\x83 Faith and Values Channel, iar \xc3\xaen 1996 Odyssey Network. La 5 august 2001 Odyssey Network este redenumit Hallmark Channel. Re\xc8\x9beaua restructurat\xc4\x83 a sc\xc4\x83zut la zero num\xc4\x83rul emisiunile religioase, dar a continuat s\xc4\x83 se concentreze pe sitcom-uri de familie \xc8\x99i seriale dramatice, filme dramatice \xc8\x99i alte programe de divertisment general. National Interfaith Cable Coalition a continuat s\xc4\x83 de\xc8\x9bin\xc4\x83 circa 5% din canal \xc8\x99i continu\xc4\x83 s\xc4\x83 produc\xc4\x83 unele programe de con\xc8\x9binut  pentru Hallmark Channel. Schimbarea a afectat \xc8\x99i Kermit Channel \xc3\xaen Asia, achizi\xc8\x9bionat  de Crown Media  \xc3\xaen aceia\xc8\x99i perioad\xc4\x83, canalul fiind relansat sub marca Hallmark Channel, reduc\xc3\xa2nd canalul Kermit  la un bloc de program de trei ore \xc3\xaen cadrul re\xc8\x9belei.'